### APSTIPRINĀTS

Liepājas pilsētas domes Iepirkumu komisijas

2018.gada 8.augusta sēdē, protokols Nr.1

**ATKLĀTA KONKURSA**

(IDENTIFIKĀCIJAS NUMURS LPP 2018/114)

**Liepājas pilsētas suvenīru līnijas kataloga izstrāde un suvenīru piegāde**

**NOLIKUMS**

**I SADAĻA**

**INFORMĀCIJA PAR IEPIRKUMU**

|  |
| --- |
| * 1. **Pasūtītājs**
 |
| Pasūtītājs, kas organizē iepirkuma procedūru:Liepājas pilsētas pašvaldībaReģistrācijas Nr. 90000063185Rožu iela 6, Liepāja, LV-3401 | Pasūtītājs, kurš slēgs Vispārīgo vienošanos:Liepājas pilsētas pašvaldība, kuras vārdā rīkojas Liepājas pilsētas pašvaldības iestāde “Liepājas pilsētas pašvaldības administrācija”Reģistrācijas Nr. 90000063185Rožu iela 6, Liepāja, LV-3401 |
| Pircēji, kas veiks pasūtījumus un kuru vajadzībām tiks piegādāti suvenīri:Liepājas pilsētas pašvaldības administrācijaLiepājas pilsētas pašvaldības iestāde “Kultūras pārvalde” Liepājas pilsētas pašvaldības iestāde “Liepājas pilsētas Domes Sporta pārvalde” Liepājas pilsētas pašvaldības iestāde “Liepājas pilsētas Izglītības pārvalde” SIA „Liepājas reģiona tūrisma informācijas birojs” |
| * 1. **Iepirkuma priekšmets**
 |
| * + 1. Iepirkuma priekšmets ir Liepājas pilsētas suvenīru līnijas kataloga izstrāde un suvenīru piegāde.
		2. Suvenīrs šī iepirkuma izpratnē ir piemiņas velte, dāvana vai priekšmets, kas oriģinālā veidā ataino un simbolizē Liepāju, veidojot interesi par pilsētu kopumā.
		3. Iepirkuma mērķis - izmantojot jauno Liepājas pilsētas grafisko standartu, darba vajadzībām iegūt speciāli Liepājai izstrādātu suvenīru līnijas katalogu, pēc kura Liepājas pilsētas pašvaldība iegādāsies Liepājas tēlam atbilstošus suvenīrus un dāvanas pilsētas popularizēšanai ārvalstu viesiem, ārvalstu vēstniekiem, potenciālajiem biznesa partneriem, sadarbības partneriem un dažādu lielu pasākumu dalībniekiem un organizatoriem.
		4. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.
 |
| * 1. **CPV kods**
 |
| 39294100-0 (Informācijas un reklāmas produkti) |
|  |
| * 1. **Vispārīgās vienošanās izpildes laiks un vieta**
 |
| * + 1. Vienošanās darbības laiks ir **36 (trīsdesmit seši)** mēneši.
		2. Ar Pasūtītāju saskaņots Liepājas pilsētas suvenīru līnijas katalogs jāizstrādā un jānodod Pasūtītājam ne vēlāk kā **60 (sešdesmit) dienu** laikā pēc Vispārīgās vienošanās noslēgšanas.
		3. Pircēji veiks suvenīru pasūtījumus, izmantojot izstrādāto katalogu, pēc faktiskās nepieciešamības.
 |
| * 1. **Iepirkuma procedūra**
 |
| * + 1. Iepirkuma procedūra tiek veikta atbilstoši Publisko iepirkumu likumam[[1]](#footnote-1). Iepirkuma procedūras veids ir atklāts konkurss.
		2. Pamatojums vispārīgās vienošanās slēgšanas tiesību piešķiršanai, nedalot iepirkumu daļās ir: viens pretendentu loks; vienots iepirkuma priekšmets.
 |
| * 1. **Kontaktpersona**
 |
| Liepājas pilsētas pašvaldības administrācijas Publisko iepirkumu daļas iepirkumu speciāliste Anete Skujiņa, t.63422336, f.63404777, e-pasts: iepirkumi@liepaja.lv. |
| * 1. **Piedāvājumu iesniegšanas vieta un laiks**
 |
| * + 1. Piedāvājumi iesniedzami Elektronisko iepirkumu sistēmas (turpmāk tekstā – EIS) e-konkursu apakšsistēmā (<https://www.eis.gov.lv/EKEIS/Supplier/>) **līdz 2018.gada 3.oktobrim plkst.14:00**.
		2. Ievērojot Publisko iepirkumu likuma 39.panta pirmajā daļā noteikto, **piedāvājumi ir iesniedzami tikai elektroniski** EIS e-konkursu apakšsistēmā.Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
		3. Piedāvājumu noformē atbilstoši nolikuma 3.pielikuma “Prasības piedāvājuma noformēšanai un iesniegšanai” noteikumiem.
 |
| * 1. **Piedāvājumu atvēršanas vieta un laiks**
 |
| * + 1. Piedāvājumu atvēršana notiek Liepājas pilsētas pašvaldības administrācijā, Rožu ielā 6, Lielajā zālē (207.kabinets), tūlīt pēc piedāvājumu iesniegšanas termiņa beigām.
		2. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
		3. Piedāvājumu atvēršana notiek, izmantojot tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai.
		4. EIS e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (*piecpadsmit*) minūtes pēc piedāvājumu iesniegšanas termiņa beigām, Komisijai jāiesniedz derīga elektroniskā atslēga ar paroli šifrētā dokumenta atvēršanai.
		5. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība”[[2]](#footnote-2) 14.punktā noteiktajā kārtībā.
 |
| **1.10. Iepirkuma procedūras dokumenti** |
| * + 1. Nolikumam ar pielikumiem ir nodrošināta **tieša un brīva elektroniskā pieeja** Liepājas pilsētas pašvaldības mājas lapā [www.liepaja.lv](http://www.liepaja.lv/), sadaļā “Iepirkumi” (<https://www.liepaja.lv/iepirkumi-un-izsoles/iepirkumi/>), kā arī EIS e-konkursu apakšsistēmā (<https://www.eis.gov.lv/EKEIS/Supplier/>).
		2. EIS reģistrēta ieinteresētā persona var reģistrēties kā Nolikuma saņēmējs; skaidrojumu sk. vietnē:

<https://www.eis.gov.lv/EIS/Publications/PublicationView.aspx?PublicationId=883>.  |
| **1.11. Papildu informācija** |
| * + 1. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja pircēja profilā pie nolikuma (<https://www.liepaja.lv/iepirkumi-un-izsoles/iepirkumi/>), kā arī EIS e-konkursu apakšsistēmā (<https://www.eis.gov.lv/EKEIS/Supplier/>). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
		2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
		3. Papildu informāciju Komisija nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
 |

**II SADAĻA**

**INFORMĀCIJA PAR IEPIRKUMA PRIEKŠMETU**

|  |
| --- |
| **2.1. Iepirkuma priekšmeta raksturojums:** |
| Iepirkuma priekšmets ir Liepājas pilsētas suvenīru līnijas kataloga izstrāde un suvenīru piegāde.  |
| **2.2.** **Tehniskais apraksts**.  |
| 2.2.1. Pretendentam, kuram tiks piešķirtas vispārīgās vienošanās slēgšanas tiesības, 60 (sešdesmit) dienu laikā pēc iepirkuma līguma noslēgšanas, ievērojot suvenīra definīciju, atbilstoši nolikumā izvirzītajām prasībām jāizstrādā un jānodod Pasūtītājam ar Pasūtītāju saskaņots Liepājas pilsētas suvenīru līnijas katalogs. Katalogā ietverto suvenīru izgatavošanā var brīvi izvēlēties materiālu un izgatavošanas tehnoloģijas, dodot priekšroku dabīgiem materiāliem, produkta izcelsmes valstij – Latvijai un Liepājai, akcentējot roku darbu kā unikālu vērtību.2.2.3. Pircēji veiks suvenīru pasūtījumus, izmantojot izstrādāto katalogu, pēc faktiskās nepieciešamības.2.2.5. Pretendentam, kuram tiks piešķirtas vispārīgās vienošanās slēgšanas tiesības, ievērojot suvenīru definīciju, suvenīru līnijas katalogā jāietver:**2.2.5.1. Oriģināldarbs/ekskluzīvs suvenīrs** (cenu amplitūdā par vienu vienību līdz EUR 100,00, neskaitot PVN). Oriģināldarbam jābūt Liepāju kā radošu un māksliniecisku pilsētu reprezentējošam, vēlams, lai oriģināldarbs būtu radīts Liepājā vai kā citādi saistāms ar Liepāju (stāsts, kas to saista ar Liepāju). Tam jābūt tādam, ko var pasniegt elitāros pasākumos un augstākā līmeņa vadītājiem (jāpiedāvā arī atbilstoša iesaiņojuma variants(i), lai suvenīru uzreiz varētu pasniegt kā dāvanu) . **2.2.5.2. Individualizēts suvenīrpriekšmets** (cenu amplitūdā par vienu vienību līdz EUR 50,00, neskaitot PVN) - plašāka patēriņa prece, kas pielāgota (apdruka, gravējums utml.) un radoši sakomplektēta atbilstoši Liepājas tēlam (jāpiedāvā arī atbilstoša iesaiņojuma variants(i), lai suvenīru uzreiz varētu pasniegt kā dāvanu).**2.2.5.3 Plašākas tirāžas produkts**, kuru paredzēts pasniegt dāvināšanai plašākai auditorijai, tāpēc piedāvājumā jābūt ietvertiem dažādu veidu suvenīriem, ko var pasniegt gan skolēniem, gan dažādu lielāku pasākumu dalībniekiem un organizatoriem, ārvalstu viesiem, kas ierodas Liepājā, dažādu starptautisku tūrisma izstāžu dalībniekiem, kā arī sadarbības partneriem, u.c. (cenu amplitūdā par vienu vienību līdz EUR 20,00 neskaitot PVN). 2.2.6. Pretendentam, kuram tiks piešķirtas vispārīgās vienošanās slēgšanas tiesības, 2.2.5. punktā minēto kategoriju produkcija jāveido un jāiedala pēc piecām galvenajām tēmām: tūrisms, uzņēmējdarbība, kultūra, sports un izglītība (paredzot, ka šo suvenīru saņēmēji būs pārstāvji, kas saistīti ar šīm tēmām – tūroperatori, izstāžu dalībnieki, biznesa un sadarbības partneri, dažādu kultūras pasākumu organizatori, brīvprātīgie, konkursu laureāti, sporta sacensību laureāti, labākie skolēni un olimpiāžu laureāti, u.tml.). Jāpiedāvā suvenīrpriekšmeti ar jau izstrādātu dizaina piedāvājumu (ko nepieciešamības gadījumā pasūtītājs pie preču pasūtīšanas var mainīt). No oriģināldarbiem katrā tēmā jāpiedāvā vismaz 2 suvenīrpriekšmeti, individualizētajiem – vismaz 5 priekšmeti, savukārt plašākas tirāžas produkcijai katrā tēmā vismaz 10 suvenīrpriekšmeti.**Oriģināldarbi/ekskluzīvie suvenīri, individualizētie un plašākas tirāžas produkcija .suvenīri**Tūrisms UzņēmējdarbībaKultūraSports (t.s. sporta līdzjutēju atribūtika)Izglītība2.2.7. Suvenīru līnijas katalogā iekļautajai produkcijai jābūt oriģinālai un jāatbilst vispārpieņemtajām ētiskajām normām, tai jābūt praktiski pielietojamai, spilgtā izpildījumā. Uz iepakojuma un suvenīra ir jāizmanto Liepājas grafiskā dizaina elementi. 2.2.8. Suvenīru līnijas katalogam pievienojams apraksts, kurā jānorāda:2.2.8.1. Idejas un izstrādājuma autors/-i;2.2.8.2. Idejas skaidrojums (pamatojums), atbilstība suvenīra definīcijai, suvenīra vēstījums, stāsts vai apraksts, kas raksturo tā unikalitāti un saistību ar Liepāju;2.2.8.3. Suvenīra lietošanas iespējas, funkcionalitāte;2.2.8.4. Suvenīra izgatavošanas, piegādes termiņš;2.2.8.5. Cena atkarībā no apjoma (cena par vienu vienību, ja pasūtījums ir 1-50 vienības, 50- 100 vienības, 100-500 vienības, 500-1000 vienības, 1000 un vairāk);2.2.8.6. Cena jānorāda katram 2.2.8.5. punktā minētajam vienību apjomam;2.2.8.7. Katram Suvenīru līnijas katalogā iekļautajam priekšmetam jābūt konkrētai vizualizācijai ar jau izstrādātu suvenīra gala dizainu (nepieciešamības gadījumā pasūtītājs pie preču pasūtīšanas to būs tiesīgs mainīt). |

**III SADAĻA**

**PRASĪBAS PRETENDENTIEM UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments[[3]](#footnote-3):** |
| **PIETEIKUMS DALĪBAI ATKLĀTĀ KONKURSĀ** |
| **3.1.** **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces un sniegt pakalpojumus. | **a)** Pieteikums dalībai atklātā konkursā (pēc formas – nolikuma 1.pielikums).**b)** Tehniskais un finanšu piedāvājums atbilstoši nolikuma 3.12. punkta nosacījumiem. |
| **PRETENDENTA ATLASES DOKUMENTI** |
| **3.2.** Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.  | 1. Pretendents pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.
 |
| **3.3.** Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti. |
| **3.4.** Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| **3.5.** Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.6.punkts un 3.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| **3.6.** Pretendentu izslēdz no dalības iepirkuma procedūrā jebkurā no Publisko iepirkumu likuma 42.panta pirmajā daļā noteiktajiem gadījumiem. | Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā. |
| **3.7.** Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes un sniegt Pasūtītājam nepieciešamos pakalpojumus. | **a)** Komisija pārliecinās par pretendenta reģistrācijas faktu pēc Uzņēmumu reģistra datiem, kas pieejami Elektronisko iepirkumu sistēmā (<https://www.eis.gov.lv/>). **b)** Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas). |
| **3.8.** Pretendenta vidējais apgrozījums, ņemot vērā iepriekšējos 3 (*trīs*) finanšu gadus, ir vismaz EUR 30 000,00 *(trīsdesmit tūkstoši euro).* | Peļņas vai zaudējumu aprēķins par iepriekšējiem 3 (*trīs*) finanšu gadiem. |
| *Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu. Pretendentiem, kuri attiecīgajā tirgū darbojas mazāk nekā trīs gadus, attiecīgo vidējo apgrozījumu nosaka, ievērojot proporcionalitātes principu - aprēķina mēneša vidējo apgrozījumu pēc nostrādāto mēnešu skaita, reizina to ar 12 (divpadsmit). Ja pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam.* |
| **3.9.** Pretendents iepriekšējo 3 (*trīs)* gadu laikā ir īstenojis vismaz 2 *(divas)* iepirkuma rezultātā veicamajām piegādēm līdzīgas *(plaša patēriņa\*\* suvenīrpriekšmetu un oriģināldarbu vai individualizētu\*\*\* suvenīrpriekšmetu izstrāde un piegāde)* piegādes.  | **a)** Informācija par iepriekšējo pieredzi (pēc formas nolikuma 2.pielikums).**b)** vismaz 2 (divas) pozitīvas atsauksmes no attiecīgo darbu pasūtītājiem par sekmīgu, savlaicīgu un kvalitatīvu līguma izpildi;**c)** vismaz 2 (divi) iepriekš izstrādāti individualizēti ideju piedāvājumi konkrētam pasūtītājam. |
| *Par līdzīgu piegādi konkursa ietvaros tiks uzskatīta sadarbība, kuras ietvaros pretendents ir veicis plaša patēriņa suvenīrpriekšmetu un individualizētu suvenīrpriekšmetu izstrādi un piegādi, vai tikai individualizētu suvenīrpriekšmetu izstrādi un piegādi vienam pasūtītājam par kopējo summu viena gada laikā vismaz EUR 15 000 (piecpadsmit tūkstoši euro) bez PVN.* |
| *\*\*plaša patēriņa suvenīrpriekšmeti – preču klāsts, kurus ikdienā pretendents pielāgo (apdruka, gravēšana utml.) pasūtītāja vajadzībām.* *\*\*\*oriģināldarbi vai individualizēti suvenīrpriekšmeti – plaša patēriņa preču pielāgošana (apdruka, garavēšana utml.) un radoša komplektēšana atbilstoši pasūtītāja vajadzībām.* |
| **3.10.** Pretendenta rīcībā ir visi nepieciešamie tehniskie un personāla resursi ar atbilstošu pieredzi un izglītību attiecīgajā jomā kvalitatīvai un pilnīgai pasūtītājam nepieciešamo pakalpojumu sniegšanai. | Apliecinājums, kas iekļauts nolikuma 1.pielikumā (pieteikums dalībai iepirkumā). |
| **3.11.** Ja Pretendents līguma izpildē ir paredzējis piesaistīt citus uzņēmējus (apakšuzņēmējus)[[4]](#footnote-4), informāciju norāda pieteikumā dalībai atklātā konkursā (nolikuma 1.pielikums) un piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē, ja līgums tiktu piešķirts pretendentam.  |
| **3.12. Pretendentam, ievērojot suvenīra definīciju, jāizstrādā piedāvājums\*\*\*\*, kurā jāietver:****A** - **Oriģināldarbs/ekskluzīvs suvenīrs** (cenu amplitūdā par vienu vienību līdz EUR 100,00, neskaitot PVN). Oriģināldarbam jābūt Liepāju kā radošu un māksliniecisku pilsētu reprezentējošam, vēlams, lai oriģināldarbs būtu radīts Liepājā vai kā citādi saistāms ar Liepāju (stāsts, kas to saista ar Liepāju). Tam jābūt tādam, ko var pasniegt elitāros pasākumos un augstākā līmeņa vadītājiem. Šajā kategorijā jāpiedāvā **2 (divi)** izstrādāti suvenīru dizaini.**B - Individualizēts suvenīrpriekšmets** (cenu amplitūdā par vienu vienību līdz EUR 50,00, neskaitot PVN) - plašāka patēriņa prece, kas pielāgota (apdruka, gravējums utml.) un radoši sakomplektēta atbilstoši Liepājas tēlam. Šajā kategorijā jāpiedāvā **5 (pieci)** izstrādāti suvenīru dizaini.**C - Plašākas tirāžas produkts**, kas paredzēts dāvināšanai ārvalstu viesiem, kas ierodas Liepājā, kā arī dažādu starptautisku tūrisma izstāžu dalībniekiem (cenu amplitūdā par vienu vienību līdz EUR 20,00 neskaitot PVN). Šajā kategorijā jāpiedāvā **10 (desmit)** izstrādāti suvenīru dizaini.**3.12.1.** Piedāvājumā ietvertajiem darbiem jāizstrādā jau gatavs dizains (nepieciešamības gadījumā pasūtītājs pie preču pasūtīšanas to būs tiesīgs mainīt).**3.12.2.** Piedāvājumā ietvertajiem suvenīriem jānorāda:3.12.2.1. Idejas un izstrādājuma autors/-i;3.12.2.2. Idejas skaidrojums (pamatojums), atbilstība suvenīra definīcijai, suvenīra vēstījums, stāsts vai apraksts, kas raksturo tā unikalitāti un saistību ar Liepāju;3.12.2.3. Suvenīra lietošanas iespējas, funkcionalitāte;3.12.2.4. Suvenīra izgatavošanas, piegādes termiņš;3.12.2.5. Vienas vienības cena un cena atkarībā no apjoma (cena par vienu vienību, ja pasūtījums ir 1-50 vienības, 50- 100 vienības, 100-500 vienības, 500-1000 vienības, 1000 vienības un vairāk).**3.12.3**. Suvenīrpriekšmetu vizualizācijai jābūt labi izprotamai (CMYK).  |

\*\*\*\**Pretendenta izstrādātais piedāvājums, vispārīgās vienošanās slēgšanas tiesību piešķiršanas gadījumā, tiek iekļauts Liepājas pilsētas suvenīru līnijas katalogā.*

**IV SADAĻA**

**PIEDĀVĀJUMA IZVĒRTĒŠANAS KRITĒRIJS**

|  |
| --- |
| **4.1.** Pamatojoties uz Publisko iepirkumu likuma 51.pantu, Komisija piešķir vispārīgās vienošanās slēgšanas tiesības **saimnieciski visizdevīgākajam piedāvājumam**, kuru nosaka saskaņā ar nolikumā turpmāk noteiktajiem vērtēšanas kritērijiem un kārtību. |
| **4.2.** Vērtēšanas kritēriji, to īpatsvars, aprēķina algoritms:4.2.1. Punkti tiek piešķirti katram piedāvājumā iekļautajam suvenīram (nolikuma 3.12. punktā noteiktajiem 17 suvenīru priekšlikumiem), atbilstoši vērtēšanās kritērijos noteiktajam un tos savstarpēji salīdzinot. |

|  |  |  |  |
| --- | --- | --- | --- |
|  | **Nr.p.k.** | **Vērtēšanas kritērijs** | **Piešķiramie punkti:** |
| Kvalitātes kritēriji | 1. | Piedāvājums atbilst suvenīra definīcijai un idejas mērķim – Liepājas tēla popularizēšanai  | Vislabāk atbilst – 2 punkti;Daļēji atbilst – 1 punkts;Neattiecas –0 punkti. |
| 2. | Piedāvājuma ideja ir oriģināla un radoša  | Vislabāk atbilst – 2 punkti;Daļēji atbilst – 1 punkts;Neattiecas –0 punkti. |
| 3. | Piedāvājuma vizuālais noformējums ir neredzēts un inovatīvs, tas atspoguļo jaunākās tendences dizaina izstrādē | Vislabāk atbilst – 2 punkti;Daļēji atbilst – 1 punkts;Neattiecas –0 punkti. |
| 4. | Piedāvājuma mākslinieciskā un izpildījuma kvalitāte ir augstā līmenī | Vislabāk atbilst – 2 punkti;Daļēji atbilst – 1 punkts;Neattiecas –0 punkti. |
| 5. | Piedāvājums ir atbilstošs suvenīru mērķauditorijām un grupām | Vislabāk atbilst – 2 punkti;Daļēji atbilst – 1 punkts;Neattiecas –0 punkti. |
| 6. | Piedāvājumā ir izmantoti mūsdienīgi tehnoloģiski risinājumi | Vislabāk atbilst – 2 punkti;Daļēji atbilst – 1 punkts;Neattiecas –0 punkti. |
| 7. | Suvenīru pielietojums ir praktisks un funkcionāls  | Vislabāk atbilst – 2 punkti;Daļēji atbilst – 1 punkts;Neattiecas –0 punkti. |
| 8. | Piedāvājumā plaši izmantoti vietējā ražojuma izstrādājumi | Vislabāk atbilst – 2 punkti;Daļēji atbilst – 1 punkts;Neattiecas –0 punkti. |
| 9. | Izmantoti eko un biomateriāli | Vislabāk atbilst – 2 punkti;Daļēji atbilst – 1 punkts;Neattiecas –0 punkti. |
| Cena |  | Vērtējamā cena = vienību cenu A suvenīriem (2 vienības) apjoma kategorijā no 1-50 summaVērtējamā cena = vienību cenu B suvenīriem (5 vienības) apjoma kategorijā no 51-100 summaVērtējamā cena = vienību cenu C suvenīriem (10 vienības) apjoma kategorijā no 101-500 summa | A - punktu skaits 10Viszemākā piedāvātā visu vienību summa/vērtējamā piedāvājuma visu vienību cenu summu\*10B - punktu skaits 15Viszemākā piedāvātā visu vienību summa/vērtējamā piedāvājuma visu vienību cenu summu\*15C - punktu skaits 20Viszemākā piedāvātā visu vienību summa/vērtējamā piedāvājuma visu vienību cenu summu\*20*Kritērijā kopējie piešķiramie punkti tiek aprēķināti summējot A, B un C suvenīru grupās aprēķinātos punktus.* |

* + 1. Katrs komisijas loceklis individuāli vērtē katru piedāvājumu un piešķir attiecīgos punktus saskaņā ar minēto vērtēšanas kritēriju aprēķina algoritmu.
		2. Komisijas locekļu individuālos vērtējumus apkopo, katra piedāvājuma iegūtos punktus saskaita un sadala ar to komisijas locekļu skaitu, kas veikuši piedāvājumu individuālo vērtēšanu.
		3. Par saimnieciski visizdevīgāko piedāvājumu tiks uzskatīts piedāvājums, kurš ieguvis vislielāko vērtēšanas kritēriju punktu summu, pie nosacījuma, ka pretendenta piedāvājums atbilst visām atklāta konkursa nolikuma prasībām.
		4. Ja atbilstoši noteiktajam piedāvājuma izvērtēšanas kritērijam vismaz 2 (diviem) piedāvājumiem novērtējums ir vienāds, izšķirošais piedāvājuma izvēles kritērijs ir Kvalitātes kritērijs Nr.4 *“Piedāvājuma mākslinieciskā un izpildījuma kvalitāte ir augstā līmenī”*. Attiecīgi, ja vismaz 2 (divi) piedāvājumi būs ieguvuši vienādu punktu skaitu, par saimnieciski visizdevīgāko piedāvājumu tiks atzīts piedāvājums, kurš būs ieguvis augstāku punktu skaitu vērtēšanas kritērijā “Piedāvājuma mākslinieciskā un izpildījuma kvalitāte ir augstā līmenī”.
		5. Ja piedāvājumu iesniedz tikai 1 (viens) pretendents, vai tikai 1 (viena) pretendenta iesniegtais piedāvājums ir atzīstams par atbilstošu iepirkuma nolikumā izvirzītajām prasībām, Komisijai ir tiesības vienīgā pretendenta piedāvājumu novērtēt kopīgi atbilstoši 4.sadaļā noteiktajiem piedāvājuma izvērtēšanas kritērijiem un sagatavot kopējo vērtējumu.

**V SADAĻA**

**PIELIKUMI**

|  |  |
| --- | --- |
| **1.pielikums** | Pieteikuma dalībai atklātā konkursā forma |
|  |  |
| **2.pielikums** | Informācijas par iepriekšējo pieredzi forma |
|  |  |
| **3.pielikums** | Prasības piedāvājuma noformēšanai un iesniegšanai |
|  |  |
| **4.pielikums** | Vērtēšanas nosacījumi |
|  |  |
| **5.pielikums** | Vispārīgās vienošanās projekts |
|  |  |
| **6.pielikums** | Līgumprojekts |
|  |  |

1. *Publisko iepirkumu likums, skatīt:* [*https://likumi.lv/doc.php?id=287760*](https://likumi.lv/doc.php?id=287760) [↑](#footnote-ref-1)
2. *Ministru kabineta 2017.gada 28.februāra noteikumi Nr.107, skatīt:* [*https://likumi.lv/ta/id/289086-iepirkuma-proceduru-un-metu-konkursu-norises-kartiba*](https://likumi.lv/ta/id/289086-iepirkuma-proceduru-un-metu-konkursu-norises-kartiba) [↑](#footnote-ref-2)
3. *Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.* [↑](#footnote-ref-3)
4. *Publisko iepirkumu likuma (turpmāk - PIL) izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei.*

*Apakšuzņēmēja veicamo būvdarbu vai sniedzamo pakalpojumu kopējo vērtību noteic saskaņā ar PIL 63.panta trešo daļu.* [↑](#footnote-ref-4)